CELEX: 62015TN0609
Language: el
Date: 2015-10-29 00:00:00
Title: Υπόθεση T-609/15: Προσφυγή της 29ης Οκτωβρίου 2015 — Repsol κατά ΓΕΕΑ — Basic (BASIC)

25.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/63
            
         Προσφυγή της 29ης Οκτωβρίου 2015 — Repsol κατά ΓΕΕΑ — Basic (BASIC)
   (Υπόθεση T-609/15)
   (2016/C 027/81)
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Repsol, SA (Μαδρίτη, Ισπανία) (εκπρόσωπος: J. Devaureix, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: Basic AG Lebensmittelhandel (Μόναχο, Γερμανία)
   
      Στοιχεία σχετικά με τη διαδικασία ενώπιον του ΓΕΕΑ
   
   
      Δικαιούχος του επίδικου σήματος: Η προσφεύγουσα
   
      Επίδικο σήμα: Κοινοτικό εικονιστικό σήμα που περιέχει το λεκτικό στοιχείο «BASIC» — Υπ’ αριθ. 5 648 159 κοινοτικό σήμα
   
      Διαδικασία ενώπιον του ΓΕΕΑ: Διαδικασία για την κήρυξη ακυρότητας
   
      Προσβαλλόμενη απόφαση: Απόφαση του πρώτου τμήματος προσφυγών του ΓΕΕΑ της 11ης Αυγούστου 2015 στην υπόθεση R 2384/2013-1
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει παραδεκτό το δικόγραφο της προσφυγής της, με όλα τα παραρτήματα και τα συνημμένα έγγραφα και αντίγραφα·
            
         
               —
            
            
               να κρίνει παραδεκτά και όλα τα υποβαλλόμενα μαζί με το δικόγραφο αποδεικτικά στοιχεία·
            
         
               —
            
            
               να ακυρώσει την προσβαλλόμενη απόφαση·
            
         
               —
            
            
               να καταδικάσει το καθού στα δικαστικά έξοδα.
            
         
      Προβαλλόμενοι λόγοι
   
   
               —
            
            
               Το τμήμα προσφυγών έσφαλε κατά την εκτίμηση του αποδεικτικού υλικού που προσκόμισε η Basic AG σε σχέση με την ουσιαστική χρήση των εταιρικών επωνυμιών «Basic AG» και «Basic» στο πλαίσιο των εμπορικών συναλλαγών στη Γερμανία·
            
         
               —
            
            
               Η προσβαλλόμενη απόφαση κακώς στηρίχθηκε στο άρθρο 8, παράγραφος 4, του κανονισμού 207/2009, σε συνδυασμό με το άρθρο 53, παράγραφος 1, στοιχείο γ', αφού δεν υφίσταται κίνδυνος συγχύσεως των εικονιστικών σημάτων «basic». Ο όρος αυτός στερείται διακριτικού χαρακτήρα·
            
         
               —
            
            
               Η εξαιρετική προστασία την οποία παρέχει το γερμανικό δίκαιο σημάτων σε μη καταχωρισμένες εμπορικές επωνυμίες πρέπει να ερμηνεύεται στενά, όπως προκύπτει τόσο από τη Συνθήκη της Ρώμης της 23ης Μαρτίου 1957 όσο και από τη νομολογία του Δικαστηρίου.